ร้านนี้ตั้งอยู่ที่ ถนนนิมมานเหมินทร์ ซอย5 ร้านนี้ถือว่าเป็นร้านอาหารอิตาเลียนขนาดแท้ ที่ยกเมนูอาหารสัญชาติอิตตาเลียนมารอพร้อมเสิร์ฟเอาไว้ให้ลูกค้าเลือกเพียบเลย ร้านนี้เป็นบ้านขนาดสองชั้น พื้นที่ค่อนข้างกว้างขวางทีเดียว มีที่จอดรถได้ประมาณแปดคัน บรรยากาศร้านออกแนวอบอุ่น สบายๆ ร้านออกแนวสไตล์ไทยประยุกต์หน่อยๆ เมนูอาหารโปรดกันตายเวลาไปเห็นเมนูอาหารยากๆของเราก็คือ พาสต้าคาโบนาร่า จริงๆแล้วเป็นเมนูที่ชอบเป็นพิเศษด้วย และร้านนี้ก็ไม่ทำให้ผิดหวัง เส้นพาสต้าลวกมากำลังดี ตัวคาโบนาร่าก็รสชาติเข้มข้น อร่อยมาก ถัดมาเป็นขนมปังกระเทียม ขอบกรอบ ขนมปังนุ่ม หอมกระเทียมกับเนย รสชาติเค็มนิดๆ เพื่อนเราสั่งสปาเกตตี้ขี้เมาทะเล เครื่องทุกอย่างก็ได้อยู่ รสชาติกลมกล่อม แต่ว่าอาจจะไม่จัดจ้านเท่าไหร่ เอาเป็นว่าเรื่องสถานที่ รสชาติ และบริการ ร้านนี้เราให้ผ่านหมด ส่วนเรื่องราคา ก็นะ มันก็ค่อนข้างสูงกว่าร้านทั่วไปหน่อยนึง แต่ก็ไม่ถึงกับแพงมาก ราคามาตรฐานของร้านอาหารอิตาเลียนแหละ เผลอๆถูกกว่าด้วยซ้ำ